આ પધ્ધતિમાં 10 દિવસમાં 10 લાખ વિદ્યાર્થીઓના 50 લાખ વિષયના માર્કની એન્ટ્રી કરાઈ હતી. આ પ્રોજેક્ટને 'સ્કોચ એવોર્ડ' અને 'ઓર્ડર ઓફ મેરિટ' એનાયત થયો છે. આ જ રીતે પરિક્ષા શુધ્ધીકરણના પ્રયાસ માટે 12 જિલ્લાની 71 સ્કૂલોના 1213 વર્ગખંડોને ટેબલેટ દ્વારા અને અન્ય 30 ટકા જેટલા વર્ગખંડોને સીસીટીવી કેમેરા દ્વારા રેકોર્ડ કરાયા હતા. આ કામગીરીના અંતે 744 વિદ્યાર્થીઓને સજા કરવામાં આવી હતી અને તેમને જુલાઈમાં જે તે વિષયની પરીક્ષા ફરીથી આપવાનો આદેશ કર્યો હતો. નોંધનીય છે કે, આ પરીક્ષાને રેમિડીયલ પરીક્ષા નામ અપાયું હતું.